**Mana neveiksminiece**

Tu nekad man nevari tā pateikt:

"Tagad iešu pļavā puķes raut!"

Jo neveiksmes tev dienu alga

Nāk saviem spārniem steiga skaut

Nav laika mīļā - tev jāsarauj, tev jāsarauj

Allaž pūlies tu, lai būtu tīrāks

Trauki plīst un piens no katla skrien

Un tādā steigā tev piedeg pīrāgs

Bet tevi mīlu vēl aizvien

Lai citiem paliek tās veiksmīgās, tās veiksmīgās

Gan kādu dienu paveiksies

Un tie, kas smējās, kā skauģi ies

Gan kādu dienu paveiksies

Un prieka asaras tu liesi

Es tevi mīlēšu un dusmas piedošu

Es tevi redzēšu ziedošu

Lai piedeg pīrāgs, lai tas deg

Lai iet kā iet, jo zinu labāk vēl ies!

Kad es tevi aicinu uz kino,

Tu man saki - labāk iesim rīt.

Un tālāk es jau visu zinu

Sāks katli šķindēt, ūdeņi līt

Ko gan es varu tev padarīt, tev padarīt

Atstāju es tevi savās rūpēs

Gaida kafejnīcā kokteilis

Tur cigaretes dāmām kūpēs

Un runās tās, ka apnicis

Ir viņām viss, ko dari tu, ko dari tu!